
 NR.CT2022- 000402/18.03.2022         

          


REFERAT DE APROBARE A 
PROIECTULUI  DE HOTĂRÂRE

privind  trecerea imobilului- teren  înscris în CF nr. 435759, în suprafață de 993 mp, din proprietatea Statului Român în domeniul privat al Municipiului Timișoara, având categoria de folosință de  curți construcții


         Terenul care face obiectul acestui proiect aparține intravilanului Municipiului Timișoara, fiind situat în strada 1 Decembrie nr.60 și este în proprietatea Statului Român.
         În conformitate cu prevederile Legii 18/1991, art. 36, alin. (1), terenurile aflate în proprietatea statului, situate în intravilanul localităților și care sunt în administrarea primăriilor, trec în proprietatea municipiilor.
        Datele de identificare ale imobilului-teren sunt înscrise în CF nr. 435759 – Timișoara, str. 1 Decembrie nr. 62, având nr. top 435759, în suprafață de 993 mp.
       În vederea implementării unei administrații participative în care dezbaterea problemelor publice să se realizeze prin rețele de consultare care să ofere șanse de a accede la luarea deciziei publice tuturor cetățenilor, a fost propus terenul respectiv pentru o dezvoltare complexă.
       Imobilul-teren, înscris în CF nr. 435759 –Timișoara, str. 1 Decembrie nr. 62, este în proprietatea Statului Român și reprezintă singurul drum de acces la imobilele situate la numerele 62A și 62B, motiv pentru care se impune ca acesta să fie trecut în domeniul privat al Municipiului Timișoara în vederea acordării dreptului de servitude de trecere cu titlu oneros pentru imobilele menționate anterior.
         Menționăm că terenul nu este de natură a constitui domeniul public al statului sau al județului conform prevederilor Ordonanței de Urgență nr. 57/2019 privind Codul administrativ.
        Conform adresei nr. CT2022-000402/21.01.2022, înregistrată la Municipiul Timișoara, de către Herlicska Marius prin care ne solicită reglementarea situației juridice a terenului, deoarece reprezinta singurul drum de acces la proprietățile pe care le deține.

      

    


       Având în vedere cele de mai sus, considerăm oportun, iniţierea unui proiect de hotărâre privind  trecerea imobilului- teren  înscris în CF nr. 435759, în suprafață de 993 mp, din proprietatea Statului Român în domeniul privat al Municipiului Timișoara, având categoria de folosință de  curți construcții.

